b'\n_START_ARTICLE_\nRupert Grint\n_START_SECTION_\nOpv\xc3\xa6kst\n_START_PARAGRAPH_\nGrint blev f\xc3\xb8dt i Watton-at-Stone, Hertfordshire. Hans mor, Jo, er husmor og hans far, Nigel Grint, er souvenirhandler og tidligere racerk\xc3\xb8rer. Han har en bror, James (f\xc3\xb8dt i 1990) og 3 s\xc3\xb8stre: Georgina (f\xc3\xb8dt i 1993), Samantha (f\xc3\xb8dt i 1996) og Charlotte (f\xc3\xb8dt i 1998). F\xc3\xb8r han medvirkede i Harry Potter og De Vises Sten, havde han kun optr\xc3\xa5dt i skoleforestillinger og sammen med sin dramagruppe, Top Hat Stage School.\n_START_SECTION_\nKarriere\n_START_PARAGRAPH_\nSom stor fan af Harry Potter-b\xc3\xb8gerne s\xc3\xa5 var Grint meget interesseret i at f\xc3\xa5 en rolle i filmene. Til sin audition sendte han en hjemmelavet video af sig selv, hvori han havde kl\xc3\xa6dt sig ud som sin drama-l\xc3\xa6rer, imens han rappede om, hvor meget han gerne ville have rollen og han fik rollen pga det. Efter at have fuldendt optagelserne til den f\xc3\xb8rste Harry Potter Harry Potter og De Vises Sten optr\xc3\xa5dte han som Alan A. Allen i den britiske komedie fra 2002, Thunderpants. I 2002, 2004, 2005, 2007 og 2009 medvirkede han igen som Ron Weasley i Potter-efterf\xc3\xb8lgerne Harry Potter og Hemmelighedernes Kammer, Harry Potter og Fangen fra Azkaban, Harry Potter og Flammernes Pokal, Harry Potter og F\xc3\xb8nixordenen og Harry Potter og Halvblodsprinsen Harry Potter og D\xc3\xb8dsregalierne(1,2)_NEWLINE_Grint har ogs\xc3\xa5 medvirket i Driving Lessons sammen med Laura Linney og Julie Walters (som spillede hans karakter Ron\'s mor, Mrs. Weasley, i Harry Potter-filmene). Driving lessons havde premiere i sommeren 2006._NEWLINE_Derudover havde Grint en af de tre hovedroller i det britiske lavbudgets drama fra 2010 Cherrybomb, hvor han spiller Malacy, der sammen med sin bedste ven Luke (spillet af irske Robert Sheehan)lever det vilde liv med stoffer og druk. Han ender i en hed k\xc3\xa6rligheds trekant mellem ham selv, hans ven Luke og hans chef\'s datter Michelle (spillet af Kimberley Nixon) der lige er flyttet tilbage til deres hjemby efter at have boet i London._NEWLINE_I 2010 medvirker han ogs\xc3\xa5 i komedien Wild Target, i rollen som den lidt sm\xc3\xa5 naive Tony der tilf\xc3\xa6ldigt bliver hevet med p\xc3\xa5 en hektisk flugt fra en flok lejemordere, sammen med den garvede lejemorder Victor Maynard (Bill Nighy), der foregiver at v\xc3\xa6re privat detektiv, og svindler og stortyven Rose (Emily Blunt) der ikke ved at den ellers s\xc3\xa5 rare Victor i virkeligheden er hyret til at likvidere hende._NEWLINE_Grint kan ogs\xc3\xa5 ses i Ed Sheeran\'s musikvideo til nummeret "Lego House"._NEWLINE_Grint er ogs\xc3\xa5 kendt for sin radio- og fjernsyns voice-over. Han har bl.a. lagt stemme til Nigel Molesworth i Baggy Trousers-serien p\xc3\xa5 BBC Radio 4 og lagde stemme til Peter Pan i en BBC-dokumentar._NEWLINE_Den 9. juli 2007 fik Grint, Daniel Radcliffe og Emma Watson hver en flise p\xc3\xa5 Hollywood Walk of Fame foran Grauman\'s Chinese Theater._NEWLINE_Imens Fangen fra Azkaban blev redigeret udtalte Alfonso Cuar\xc3\xb3n at han havde f\xc3\xa5et det indtryk at Grint er "den fremtidige stjerne fra Hogwarts-trioen".'